CELEX: 62014TN0205
Language: da
Date: 2014-03-27 00:00:00
Title: Sag T-205/14: Sag anlagt den 27. marts 2014 — Schroeder mod Rådet og Kommissionen

7.7.2014   
            
            
               DA
            
            
               Den Europæiske Unions Tidende
            
            
               C 212/33
            
         Sag anlagt den 27. marts 2014 — Schroeder mod Rådet og Kommissionen
   (Sag T-205/14)
   2014/C 212/42
   Processprog: tysk
   
      Parter
   
   
      Sagsøger: I. Schroeder KG (GmbH & Co.) (Hamburg, Tyskland) (ved Rechtsanwalt K. Landry)
   
      Sagsøgt: Rådet for Den Europæiske Union og Europa-Kommissionen
   
      Sagsøgerens påstande
   
   
               —
            
            
               De sagsøgte tilpligtes at betale sagsøgeren en skadeserstatning på 3 45  644 EUR tillagt renter med 8 % p.a. regnet fra datoen for dommens forkyndelse, eller det fastslås, at sagsøgte er forpligtet til at yde skadeserstatning.
            
         
               —
            
            
               Rådet og Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om skadeserstatning som følge af vedtagelsen af forordning (EF) nr. 1355/2008 (1), der ved Domstolens dom af 22. marts 2012 i GLS-sagen (sag C-338/10) blev erklæret ugyldig.
   Sagsøgeren har gjort gældende, at den antidumpingtold, som med urette blev opkrævet på grundlag af denne forordning, ganske vist blev tilbagebetalt af de nationale toldmyndigheder. Sagsøgeren har imidlertid lidt et økonomisk tab, eftersom selskabet som følge af tab af likviditet var tvunget til at gøre brug af yderligere bankkreditter, som blev forrentet på markedsvilkår. Sagsøgeren har således begæret erstatning af differencen mellem de renter, som selskabet har betalt på sine banklån, og de lavere renter, som det ville have betalt, såfremt der ikke var blevet opkrævet en antidumpingtold. Sagsøgeren har i denne forbindelse gjort gældende, at sagsøgte ved den retsstridige vedtagelse af forordning nr. 1355/2008 på tilstrækkeligt kvalificeret vis har tilsidesat deres pligt til at udvise omhu og princippet om god forvaltningsskik, hvilket har haft til følge, at sagsøgeren har lidt et tab, der ikke kan erstattes på anden vis, eftersom forrentning af forskelle i beløb til fordel for den afgiftspligtige regnet fra tidspunktet for betalingen ikke er foreskrevet i de relevante nationale bestemmelser vedrørende importafgifter.
   
      (1)  Rådets forordning (EF) nr. 1355/2008 af 18.12.2008 om indførelse af en endelig antidumpingtold på importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina og om endelig opkrævning af den midlertidige told (EUT L 350, s. 35).